63 
nota plantam liancce novam in aliam sectionem ponit. Discrimina, 
quibus a C. Iluegeliaua separatur, jam in fructibus minoribus et 
eorum valvis longo- et pungenti-acuminatis reperiuntur. Dentes 
articulorum haud setacei, fructus iterum minores, bracteolae fructi¬ 
ficantes non rigide acuminatae, appendices bracteolis haud confor¬ 
mes sed conspicue angustiores eas autem mucrone spinuliformi 
excedentes novam a C. biscuspidata discriminant. Species prope 
C. glaucam in systemate stare potuit, quum ab hac praecipue 
valvarum lateribus subulato-corniculatis atque seminum colore 
remota. 
Cycadeje. 
Cycas Cairnsiana. 
Glaucescens, petiolis ad basim usque dentatis, foliolis linearibus 
margine recurvis utrinque pallidis basim versus cum rachi parce 
tomentellis, rachibus femineis dicarpis longiusculis in laminam 
rhombeo-lanceolarem sensim longe acuminatam sursum breviter 
paucidentatam quater quinquiesve longiorem quam latam utrinque 
glabram terminantibus, fructibus pruinosis glabris. 
Ad montes Newcastle-Range ; Armit. 
Mensura caudicis mihi ignota. Basis petioli paulisper pubes¬ 
cens. Folia inferiora ad dentes breves acutissimos reducta, cetera 
subito elongata ; plurima inter 5 et 7" longa ; nulla ultra 2'" lata. 
Flores masculi nondum noti. Pedunculus foeminus in exemplari 
unico allato 5 " longus, circiter 4'" latus, semiteres, fere glaber ; 
lamina bipollicaris. Fructus laminulae diagonali ovali cicatricem 
formanti partim tomentosae insidentes, ovato-globosi, 1|" longi ; 
integumentum exterius haud succulentum ; interius variegato- 
fuscum, nitens. Nucleus carnosus, ad hilum foveola impressus, 
extus undique lividus ; cavitates juxta hilum paucas, ellipsoideae, 
circiter lineam longae. 
Haec Cycas bene distincta videtur tum a Cycade Normanbyana, 
tum a C. media ; ab illa digergit angustia brevitate pallore et 
distinctiore recurvatione longitudinali foliolorum, elongatione pe¬ 
dunculorum fructigerorum sicut glabritie et parciore dentatione 
laminae terminalis ; a Cycade media characteribus foliolorum jam 
notatis, pedunculis forsan semper dicarpis, forma et glabritie 
laminae terminantis, nec non ab ambabus pericarpio quantum vidi 
exsucco et petiolis non inferne edentatis. 
Nomen specificum pro dicatione selectum inter plantas monu¬ 
mentum manebit administrationis viri excellentis W. W. Cairns, 
coloniae Queensland dictae digni Gubernatoris, ordinis a sanctis 
Michaeli et Georgio socii, Marchionis de Normanby successoris. 
Habeo folia cujusdam Cycaclis prope Eseape-Cliff ab Hulls 
lecta et alia ad Castlereagli’s Kiver a B. Gulliver obtenta, iis cum 
petiolis C. Cairnsiauae non dissimilia, non tamen eximie pallida. 
